
ATOSTOGOS. 


Kas mūsų neturi vaikų! Neturi jų turbūt tiktai 
tas, kas jų turėti dar negali, arba ko Dievas nelaimi- 
no ir neapdovanojo tais mylimais mažyčiais. Daugu- 
ma net turi ir perdaug tos Dievo dovanos ir džiau- 
giasi jais... džiaugiasi, bet kartu ir rūpinasi jų ateitim. 
Reikia juk kiekvienam jų užtikrinti šiokią „tokią ateitį, 
kad jie taip nevargtų, kaip mes vargstam, nekentėtų 
to skurdo, kokį mes kenčiam. Bet vienas dar neaprū- 
pintas, nieko pastovaus jam neišgalvota, o čia žiūrėk, 
nei iš šio, nei iš to kitą Dievas davė, ir trečią... Nei 
apsidairyti, tartum, nesuspėjai, kaip visas pulkas už 
skvernų jau laikosi. Ypač lietuvių sodiečių šeimynose 
auga jie, kaip grybai po lietaus. Jeigu. mums pinigai 
taip augtų, būtume didžiausiais turtuoliais pasaulyje. 

Bet ką darysi! Nors kartais ir prieš mūsų norą 
tų mažyčių pulkelis auga, tačiau reikia jais rūpintis, 
nes tai mūsų kraujas, mes patys parsikvietėm juos 
į šį pasaulį. Reikia tuos mažyčius aprūpinti ne tik 
maistu, pridengti jų kūnelį, apauti, bet žiūrėti, kad 
būtų aprūpinta ir jų siela, auklėti ne tik fiziniai, bet 
ir dvasiniai. Naminio auklėjimo šiandien nepakanka. 
Tad leidžiame vaikus į mokyklą ir rodosi mums, kad 
mes visa del tų mažyčių padarėme. Mažai kas mūsų 
pasiįdomauja, kaip ten mokykloje tasai mūsų „stu- 
dentas“ mokosi, kaip elgiasi? Išleidę vaiką mokyklon. 
laukiame mokslo metų pabaigos ir vaiko visų metų 
darbo vaisių. Dievui garbė, jeigu tie vaisiai yra geri, 
jeigu vaikas perėjo iš klasės į klasę, bet jeigu ne, tai 
kaltinam... bet įspėkit ką?.. Niekuomet nekaltinam 
patys savęs, rečiau vaiką, © dažniausiai Dievui dūšią 
kaltų mokytoją. Tuo tarpu, jeigu vaikas blogai moki- 
nasi ir negerai mokykloje elgiasi, tai bemaž visuomet 


kaltė yra mūsų pačių, nes mes niekuomet tuo vaiku. 


nepasirūpinom, nenuėjom mokyklen ir nepasiklausėm 


kad tik daugiau žinių įgyti 


mokytojo, kaip tasai mūsų sūnelis ar dukrelė mokosi 
ar daro pažangos moksle, ar atlieka namie pamokas 
kaip elgiasi mokykloje. Kai mes pasėjam javus lau- 
kuose, ar pasodinam runkelius ar kopūstus, rūpinamės 
jais, ravim, kaupiam, laistom, o išleidę vaiką moky- 
klon?.. Kur ten!.. Kas ten juom rūpinsis, juk yra mo- 
tojas. - 
O kai mokslo metų gale toksai išdykėlis parsi- 
neš blogus laipsnius, pasiliks antriems metams toj 
pačioj klasėj, rūgojam ant mokytojo, vieton mušti 
galva į sieną patiem, periam kailį savo tikram vaikui, | 
dažniausiai visai nekaltai, nes pirmoj eilėj tame yra 
mūsų pačių kaltė, kad mes per ištisus metus nesirū- 
pinom vaiku, neatlikom priedermių, kurias privalo 
atlikti kiekvienas tėvas ar motina, 

O jeigu vaikas parsineša gerus laipsnius, perėjo 
iš klasės klasėn, tai tuomet valio! Bus kam gyvuliai 
ganyti ir varpos po ražienas rankioti. Nei į galvą 
mums neateina, kad vaikas ištisus metus dirbo, jo 
jaunas protas visus metus buvo įtemptas, rūpinosi, 
ir kad jam šiokis tokis 
poilsis reikalingas. Nereiškia tai, kad vaikas tuos du 
mėnesiu visai nieko neveiktų, įuoties, šiokio tokio 
darbelio jam reikia duoti, bet nereikia jo perdaug 
apsunkinti darbais. Lai jisai pasilsi sau kaip reikia ir 
įgauna naujų jėgų tolimesniam darbui. Juk tam ir yra 
atostogos, kurios privalo būti tikru poilsiu mokslus 
einančios jaunuomenės. Gerai pasilsėjęs moksleivis 
po dviejų mėnesių eina prie naujo darbo daug noriau, 
atliks jį sąžiningiau, nes žinos, kad tasai jo darbas 
bus kaip reikiant įkainuotas ir suprastas. 

Baigiantis atostogoms prasideda surašinėjimas 
vaikų ateinantiems mokslo metams. Nereikia laukti 
paskutinių dienų, neapsunkinti darbo mokytojams, 

o skubėti kuogreičiausiai įrašyti vaikus į lietuvišką 
mokyklą, nes einant įstatymais, dabar kiekvienas vai- 
kas, pradedant nuo septynerių metų, privalo mokintis 
ir todel ligi rugsėjo pirmos dienos tėvai privalo pra- 
nešti vietos valdžios mokyklos mokytojui, kur jo vai- 
kas sekančiais mokslo metais mokinsis. Jeigu ligi to 
laiko nebus pranešta, tai vaikas bus verčiamas lan- 
kyti valdžios mokyklą, nepaisant ar to norės ar ne- 
norės. 

Taigi kiekvienas tėvas privalo išanksto pasirū- 
pinti, kad jo vaikai būtų atiduoti savon mokyklon, 
kur jis bus mokinamas ir lavinamas savoj dvasioj, 
kad ateity ne tik tėvai susilauktų iš jo paguodos, bet 
kad jis išaugtų geru visuomenės nariu ir tikru tėvy- 
nės sūnum. V. B—ras. 

Jaunimas ir pasilinksminimas. 


Didžiausias žmogaus turtas yra laimė. Visi nori 
būt laimingi. O Dieve, kas to nenorėtų?!... Ypač jau- 
nimas... Laimė, laimė galima išskaityti kiekvieno jau- 
nuolio veide. Laimei visų širdys atviros. Vieni ieško 
laimės garbėje, kiti turtuose: toki žmonės yra savi- 
meiliai, puikuoliai ar užsispyrėliai. Vadinasi, tikros 
laimės jie neranda. Linksmi žmonės yra visados lai- 
mingi. Tad būkime linksmi, kaip pavasario paukščiai, 
iš tolimos kelionės sugrįžę. -Linksmumas yra Dievo 
dovana. Ne visi žmonės bus turtingi; ne visi gaus 
pasaulio garbę. O linksmas gali būti kiekvienas. 

Ne vienas iš mūsų savo gyvenime tikrai pergy- 
vena laimingas valandas. Visi norėtų, kad tas laimin- 
gas laikas truktų per visas mūsų gyvenimo dienas. 
Būkim linksmi, o. tos laimingos valandos nesibaigs 
niekados. Jaunimas nori pasilinksminti. Šis noras yra 
geras ir teisėtas. Kas jaunas nelinksmas, o senas ne- 
pamaldus, tai niekam netikęs. Jaunimas turi linksmin- 
tis, bet, kad tas linksmumas tikrai teiktų ir sieloms 
poilsio bei stiprybės, pasilinksminimai turi būti blai- 
vūs ir dori. 

Ir iš tikrųjų, iš visų gėrybių linksmumas yra 
naudingiausias. Kai visos kitos pasaulio gėrybės turi 
laukti atsilyginimo dienos, linksmumas tuojau atsily- 
gina. Juokas mums duotas, kad juo išmintingai nau- 
dotumės mūsų kūno reikalams. Juokas priduoda žvil- 
gėjimo akims, padidina prakaitavimą, išstumia iš 
plaučių sugadintą orą ir stengasi sugrąžinti pusiau- 
svirą, kurią vadiname sveikata. 

Yra žmonių, kurie kalba tik apie tyrą gyvenimo 
džiaugsmą. Jie tiki, kad visos šalys yra puikios, visi 
kalnai aukšti, visos moterys gražios. Tokio žmogaus 
visi nori, visi pageidauja. Kai linksmas žmogus rus 
pašnekina, tuoj linksmiau pasidaro. Kaip sunku žiū- 
rėti į jauną vaikiną, kurs vaikšto nusiminęs, lyg žemę 
pardavęs. 

Ir pati gamta paseka mumis: juokiasi su tais, 
kurie juokias; verkia su tais, kurie verkia. Paukščiai 
maloniau čiulba, gėlės gardžiau kvepia, upeliai links- 
miau sriuvena. Kai esame nuliūdę, saulė šviečia ne 
del mūsų, paukščiai čiulba, bet ne mums, pasaulio 
muzika liūdnais akordais skamba. g 

Ekskursijos, gegužinės ir pagaliau padorūs šo- 
kiai yra savotiškos pramogos ir progos pasilinksminti. 
Be galo gražus paprotys, kai vietinis jaunimas suren- 
gia miške ar šiaipjau gražioje vietoje gegužinę. Čia 


ir oras sveikesnis ir gražiau „atrodo, negu dulkėtos 
salės ar ankštos seklyčios. Kasdieninis darbas dažnai 
atsibosta ir net įgrįsta. Todel šventadieniais, po pa- 
maldų, labai sveika nutolti nuo kasdieniškumo ir gra- 
žiai pasilinksminti, toks reiškinys sveikas mūsų jau- 
nimui, o ypač miestiečiams. Beja, dažnai klausiame, 
ar bent pagalvojame, ką žaisti ir kaip žaisti? Kaip 
žaisti, bemaž kiekvienas jaunuolis ar jaunuolė žino. 
Ką žaisti... Cia šiek tiek sunkiau. Gražiausi yra tau- 
tiški žaidimai „Rūtelė“, Aguonelė“, „Ievužė“ ir kiti 
dalykėliai. Be to, pasilinksminimui tinka ir šokiai, bet 
ne visi šokiai. Yra šokių, kurie doram jaunimui ne- 
verti šokti. Po karo į Lietuvą atėjo iš užsienio daug 
šokių su visokiais girdėtais ir negirdėtais vardais. Tie 
nauji šokiai nėra gražūs. Tai yra ne šokiai, bet kaž- 
koks išsigimimas. Nežinomi žmonės, pasidavę savo 
žemesniems instinktams, išgalvojo nedorus šokius ir 
perdavė skaisčiam mūsų jaunimui. Toji nelemta mada, 
tie pusiau laukiniai šokiai, nori užnuodinti sveikas 
lietuvių širdis. Tokiam šoky nėra pasilinksminimo, 
o tik suerzinimas. Kai mes, kada matom gražų scenos 
vaidinimą, pareinam namo patenkinti, ramūs, kaip iš 
dangaus sugrįžę, ilgai ilgai atsimename ir gėrimės. 
Kitokia nuotaika, jei matom sugadintą paveikslą ar 
šiaip negražų daiktą. Mums jo gaila. Net kartais me- 
delio gaila, kai kas negailestingai nulaužia. Taip pat 
ir šokiai... Jei jie sugedinti, neturi savyje grožio. 
Mums gaila to jaunimo, kurs sugadintus šokius šoka. 
Kas be grožio, tas jaunam netinka. Kai gėlė žydi, 
mes ją skinam ir segam prie krūtinės, kai nuvysta, 
numetam ant žemės. Taip padarykim ir su šokiais. 
Nauji šokiai išsigimė, mes jų nešokime. Doras jau- 
nimas jokiu būdu negali tokius šokius šokti ir turi 
pareigą kitus nuo jų perspėti. Ne vienas pasakys: 
„Visi šoka, kaip aš nešoksiu! “Tokia jau mada!“ Na, 
žinoma, nieks daugiau, kaip mada. Tačiau ar mada 
verčia mus nedorai linksmintis? Jei vienas nosį piauna, 
tai dar nebūtinas reikalas, kad visi taip darytų. Gana 
to! Užteks mums mūsų žaidimų, mūsų šokių, kad tik 
turėtum tiek sveikatos ir laiko pažaisti ir pasilinks- 
minti. Mūsų tėvai mažiau jų mokėjo, bet vis delto 
pasilinksmindavo lig soties. 

Antrasis linksmumo žadintojas yra dainos. Tik 
žinoma, gražios dainos, o ne kokios nešvarios dai- 
nuškos. Tos dainos, kurios nelinksmina, o tik pykdo, 
nėra dainos.. ' 

Kaip malonu, kada ramų pavasario vakarą iš- 
girstam toli dainuojantį jaunimą. Rodos, bėgtum į tą 
vietą ir dainuotum dainuotum be galo. Tokios dai- 
nos mus guodžia, ramina, 


Labai negražu, kada jaunimas eina kortuoti, ka- 
ziruoti, pasigerti. Ir kišenius nukenčia, ir žmogus nu- 
sikamuoja. 

Jaunimas, tautos žiedas, tautos ateitis, būsimieji 

mūsų vadovai ar gali kęsti nemalonias dainas? Nel.. 
Mūsų jaunimas daugumoje dar nesugedęs. Dar yra 
gerų, skaisčių širdžių, mylinčių muziką ir dainas. 
4 Senai, labai senai Lietuvoje apsigyveno daina. 
Žmonės ją pamėgo. Linksmai skambėjo daina lau- 
kuose, miškuose ir prie darbo. Atėjo svetimi žmo- 
nės, atėmė laisvę ir turtą. Dainos nepajėgė atimti. 
Žmonių širdyse liepsnojo dainos meilė. Šiaudinės pa- 
stogės ją priglaudė. Daina lietuvių neapleido. Ji ma- 
žino jų vargus, jį ramino jų širdis. Jei daina liko 
sunkiausiais priespaudos laikais, kodel dabar turi 
nykti? —Niekados!.. Mes dainavom ir dainuosim. Lie: 
tuva dainininkų šalis. S. 

Iš lietuvių skautų gyvenimo. 


Vilniaus Lietuvių skautai vykstantieji Nepr. Lietuvon į Lietuvos skautų '10-ties metų 
sukaktuves meldžiasi Aušros Vartuose. (Dešinėje stovi garbės skautas direkt. J. Kairiūkštis 
ir Gedimino draugovės vadas draugininkas Pranas Žižmaras. 


Knygų ir laikraščių skaitymo 
reikšmė. 


Daugelis dar žmonių laikraščių ir knygų skai- 
tymą laiko kaip ir kuo tai nereikalingu, be ko gyve- 
nime pilniausiai galima apseiti. Tiesa, kartais labai 
sunku sugraibyti keli auksinai, kuriuos reikia sumo- 
kėti už laikraštį, sodžiuose dažnai, o ypač vasarą, 
taip maža yra laiko, kurį galima būtų pašvęsti knygų 
ar laikraščių skaitymui, tačiau prie gerų norų, ener- 


gijos ir supratimo knygų ir laikraščių skaitymo svar- 


bos ir vertės, visos tos kliūtys galima prašalinti. 
Atsižvelgiant į mokslo ir skaitymo svarbumą, 
bemaž visose kultūringesnėse pasaulio valstybėse įve- 
dama priverstinas pradžios mokslas. Vaikas mokinasi 
ir kankinasi kelis metus, be to kiek tai visa kainuoja, 
daugumas mūsų žino iš prityrimo. Vaikas pagalios 
apleidžia mokyklą ir jeigu jam neduosime nieko gero 
skaityti, tai bematant jisai pamirš visa tai, ką tokiu 
vargu išmoko. Ar galima prie to leisti, juo labiau, 
kad mūsų sąlygose be galo yra sunku gyventi be 


Šis tas apie masonus. 


(Žiūr. „Vyties“ 10 nr.). 


Veikimo prirengimas ir sumanymų įvykdymas. 


Masonų vyresnieji stengias pamažėl perdirbti pa- 
gal savo dvasią naujai įstojusius masonų ložose. 
Jiems nuolatos kala į galvą, kad masonai turi ap- 
šviesti pasaulį, užgesyti tas žvaigždes, kuriomis kata- 
likybė pripildė padanges, atpalaiduoti žmoniją nuo 
tikėjimo varžymų, sunaikinti katalikybę, kuri varžo 
žmonių laisvę, kliudo progresą ir kultūrą, panaikinti 
dabartinę politinę tvarką, kuri kliudo masonų veikimą, 
įvesti tokį valdymo būdą, kurs geriau užtikrintų ma- 
sonams viešpatavimą. 

Tuos masonijos norus arba sekretus naujai įsto- 
jusiems į masonus, aiškina ne visus kartu, bet po 
trupučiuką, destis, kiek kurs iš jų labiau persiima 
masonų dvasia. $ 

Kuriems nepatinka masonijos veikimas ar idea- 
lai, tie arba patys išstoja iš masonų ložų, arba lieka 
pašalinami, tie kurie pasirodo atvėsę, ar nėra akli sa- 
vo vyresniųjų valios vykdytojai, tie paliekami žemes- 


niuosiuose laipsniuose, o juo kurs labiau persiima 
masonų dvasia ir tampa uolesniu masona, atkakle- 
sniu katalikų tikėjimo priešininku, turi didesnės įtek- 
mės visuomenėje, tas yra keliamas į aukštesnį laipsnį. 
Tokiu būdu masonai išrenka sau tinkamuosius, 0 iš 
tinkamesniųjų padaro tikrus fanatikus. 

Kad sekmingiau varytų savo pragaištingą darbą, 
masonai stengiasi įsigyti daug pagelbininkų. Tuo tik- 
slu masonai sutveria ir palaiko įvairių Organizacijų, 
kurioms jie patys vadovauja. Tos organizacijos, ma- 
sonų vedamos, remia masonų reikalus ir dirba ma- 
sonų darbą. Tokių organizacijų yra daug. Kiti tos 
organizacijos nariai ir žinoti nežino, kad jų organi- 
zacija yra masonų talkininkė ir manyti ne mano, kad 
jie dirba masonų darbą. Prie tokių organizacijų, kurios 
sąmontngai ar nesąmoningai dirba masonų darbą, 
priklauso visokios rūšies laisvamanių, vadinamų „pa- 
žaniųjų“ draugijos. : 

Masonai stengias įsigalėti ir tose draugijose, ku- 
rios nėra jų sutvertos, ypač jei jos yra priešingos 
katalikybei. Masonai dažnai braujas ir į tokias drau- 
gijas, kurios nieko bendro neturi su masonų tikslais. 
Taip šit jie stengias paimti į savo rankas ir labdary- 
bės, ir kooperacijos, ir gimnastikos draugijas ir t. t. 

mokslo? Tai yra taip pat kiekvieno tėvo ar įaunuo- 
menės globėjo šventa pareiga, teikti savo vaikams ar 
auklėtiniams dvasinės duonos gerų knygų ir laikra- 
ščių pavydale. Taigi laikraštis, tai ne koks nors pra- 
bangos dalykas, kurį gali nusipirkti tiktai turtingi, bet 
jis yra lygiai reikalingas visiems, be kurio mūsų lai- 

vimo, mokina mus gamtos grožio, Dievo išminties ir 
galybės. Knygų ir laikraščių skaitymas duoda žmo- 
gui galimybės pritaikyti jo gyvenime kitų išradimus, 
palengvina jam darbą, mokina, kaip kovoti su įvai- 
riais mūsų gyvenimo priešais, patį gyvenimą daro 
malonesniu, įdomesniu. 


Iš lietuvių skautų gyvenimo. 


L 


Lietuvių skautai ant demarklinijos (apie 20 žingsnių Nepr. Lietuvos pusėje). 


kais niekas negali apseiti. 

Kokios gi pagalios naudos turime iš skaitymo 
be paties lavinimosi? Ge:ų knygų“ ir laikraščių skai- 
tymas paplatina mūsų mokslą lavina būdą, rodo 
mums gerą kelią nelaimėse, mokina išvengti visokių 
klaidų, kaip tinginiavimo,  girtuoklystės, paleistuva- 


Gera knyga ir laikraštis, tai geriausias kiekvieno 
draugas, tai kantrus draugas, kuris, laukia, kada tuūrė- 
sime laiko pasinaudoti jo naudingais patarimais, ku- 
ris laukia tiktai mūsų leidimo, kada duosime jam 
progos, kad mus sutvirtinti ir palinksminti. Didelė 
yra nauda iš skaitymo, bet kad ją įgyti, reikia skai- 


Palikę tų draugijų vadovais, masonai stenpias jas per- 
dirbti pagal savo dvasią, o jas perdirbę, stato jas 
į darbą, kad jos padėtų įvykdyti masonų sumanymus. 
Mat, masonai gerai žino, kad vienodo nusistatymo 
ir dešimts žmonių, susidėję į draugiją susiorganizavę, 
daugiau gali padaryti, negu tūkstantis atskirų neorga- 
nizuotų. Per tas draugijas ar kitokias organizacijas, 
masonai galingai veikia pasaulį. 

Veikdama per draugijas ar kitokius pagelbinin- 
kus, masonija lengviau gali pasislėpti. Yra daug žmo- 
nių, kurie persiima masonų sumanymais, juos paga- 
liau remia, nė žinoti nežinodami, iš kur yra kilę tie 
sumanymai. Mat juos skelbia ne vien masonai, bet ir 
masonų talkininkai: įvairios masonų dvasia persiėmų- 
sios draugijos ar atskiri asmenys, kurie nėra prisirašę 
prie masonų ložos. 

Atverstiejį į masonus, persiėmusios masonų 
dvasia draugijos, sąjungos, ar kitokios rūšies organi- 
zacijos tampa tikrais masonybės skelbėjais. Kai ma- 
sonų vyriausieji nutarė įvykdyti kokį sumanymą, sa- 
kysime, įvesti katalikų vaikams bedieviškas mokyklas 
ar panaikinti bažnytinę moteryste, ar atskirti Bažnyčią 
nuo valstybės, ar ką kita panašu, tuoj ir šaipjau ma- 
sonai, O ypač jų pagelbininkai ir per laikraščius, ir 


per prakalbas, ir per draugijas, ir per mokyklas, ir 
dailioje literatūroje, ir pornografiškuose savo raštuose 
vieni aiškiau, kiti pasislėpdami, perša masonų vadų 
sumanymus, kaipo kilniausį ir naudingiausį žmonijai 
dalyką. Tokiu būdu masonai prirengia ir plačią visuo- 
menę ir ją palenkia prie savo sumanymų. Tas visuo- 
menės prirengimas yra ilgas. Jis tęsiąs kelerius, kelio- 
lika ir pagaliau kelias dešimtis metų. 

Tuo tarpu masonų vadai stengias paslėpti visus 
pėdsakus, kad tie sumanymai plaukia iš jų tarpo. 

Masonai veikia ir per savuosius ar sau palan- 
kius pavienius asmenis. Masonai dažnai įveda savuo- 
sius net į parapijos komitetus, kad per juos būtų ga- 
lima turėti įtekmės į parapijų valdymą. 

Vienas masonų vadas „Aukštosios Ventos“ są- 
narys išsitarė, jog masonai turi dėti visas pastangas, 
kad ištvirkintų kunigus, o ištvirkus kunigams, ištvirk- 
sią ir žmonės. O kitas aukštas masonų vadas rašo: 
užtieskite savo tinklus į zakristijų ir seminarijų gel- 
mes, apstatykite Bažnyčios vadus mūsų prieteliais, O 
jums geriau pavyks žvejyba, negu Simonai Barionai 
(tai yra šventajam Petrui). 

Masonai, norėdami įvykinti kokį savo sumany- 
mą, dažnai panaudoja įtekmingus žmones, patys gerai 

tyti pamažu, atydžiai, kaip 
atydžiai  klausome gero 
draugo ir taikomės prie jo 
gerų ir naudingų patarimų. 
Ne kiekviena tačiau 
knyga ir laikraštis yra ge- 
ras. Laikraščiai, kurie kir- 
šina žmogų prieš patį save, 
niekinantieji Dievą ir Sven- 
tąją kataliką Bažnyčią, slo- 
pinantieji tautinį susiprati- 
mą, giriantieji aiškiai arba 
nutylėdami blogus kitų dar- 
bus, keliantieji nepasiten- 
kinimą gyvenimu, yra ar- 
šiausiu priešu to, kas ima 
juos į ranką, yra taip pat 
priešu ir visos žmonijos. 
Laikraštis ir knyga da- 
ro įtakos į kiekvieną žmo- 
gų, tačiau daug didesnės 
įtakos daro į jaunuomenę, 
dar neprityrusią, neturinčią 
dar pastovaus, išdirbto pa- 
grindo ir pažiūrų į gyveni- 
mą. Taigi ypač jaunuome- 
nė privalo atydžiai žiūrėti, 
ką ima į ranką, nes kartais 
viena knyga gali nulemti 
visą žmogaus gyvenimą, 
gali padaryti gyvenimą ne- 
pakenčiamu, kadangi pati 
yra nepakenčiama, arba ge- 
ru, nes jie skelbia kil- 
nius ir dorus pagrindus ir rodo prie jų kelią. Turime 
tat atydžiař žiūrėti, kad vieton draugo geros knygos 
ar laikraščio pavydale neįsibrautų mums į ranką nuo- 
dais ir neapykanta prie mūsų dvokiantis priešas, blo- 
gas laikraštis ar knyga, parašyta iškrypusio iš gyve- 
nimo vėžių žmogaus, ar kokio nors nesąžiningo ver- 
telgos, kuris įvairiomis „įdomiomis“ nemorališkomis 

Senojo rymėnų miesto, Pompejos, griuvėsiai. 
Viduriu eina gatvė, kadaisia buvusi pilna judėjimo. Iš namų palikę tiktai stulpai. Gilumoj matosi 
Vezuvijus, kurio išsiveržimas 79 metais užpylė visą tą miestą. 


apysakomis trokšta kuodaugiausia išvilioti iš neprity- 
rusios jaunuomenės pinigų ir jais prisikimšti savo 
kišenes, visiškai nepaisydamas to, kiek blogo įneša į tų 
jaunuolių sielas, kurie jais pasitikėjo... 

Jeigu tokie spausdiniai kada nors pakliūtų į mūsų 
rankas, o juo labiau į mūsų globai pavestosios jau- 
nuomenės rankas, privalome kuo greičiausiai mest, 


pasislėpę. Taip šit popiežius Grigorius XVI norėjo 
išleisti knygą apie masonus. Tam darbui atlikti pa- 
kvietė Prancūzijos mokslininką Cretineu-Joly ir jam 
davė visus tą dalyką liečiančiuosius dokumentus, kurie 
buvo Vatikano bibliotekoje. 

Sužinoję apie tai, masonai padarė viską, kad tik 
nepasirodytų pasaulyje tokia knyga, kuri dokumentais 
įrodytų pragaištingą jų veikimą. 

Tą knygą berašydamas, Cretineu-Joly gauna iš 
Sardinijos karaliaus pakvietimą susitikti su juo. Susi- 
tikęs, karalius jam įkalbinėja nerašyti knygos apie 
masonus. Bet mokslininkas Cretineau- Joly nepaklausė 
karaliaus įkalbinėjimų. 

Neapolio karalius rašo popiežiui Piui IX, Gri- 
galiaus XVI įpėdiniui, įkalbinėdamas, kad nerašydintų 
knygos apie masonus, nes tokią knygą išleisti be pa- 
vojaus, girdi, esą negalima. 1049 m. popiežiaus pa- 
siuntinys Paryžiuje pranešė mokslininkui, jog popie- 
žius nori, kad pradėtoji apie masonus knyga būtų 
parašyta. Bet čia atsistojo tam skersai kelio Prancū- 
zijos ciesoriaus Napoleono giminaitis Liudvikas Bo- 
naparte, ir mokslininkas Cretineau-Joly buvo priver- 
stas sunaikinti savo rašomą knygą apie masonus. 

Užsilikusius dokumentus apie masonų veikimą 


Cretineau Joly vėliau paskelbė kituose savo veikaluo- 
se, būtent: „Histoire du Sonderbund“ ir „Eglise ro- 
maine en face de la Revoliution“. 

Ministeriai, atstovai, mokytojai, karininkai, auk- 
štesnieji valdininkai, laikraščiai, žodžiu sakant, visi 
masonų veikėjai ir jų pagelbininkai, persisunkusios 
masonų dvasia draugijos ir atskiri asmenys, kurie 
prijaučia masonams, visi kaip vienas stoja į pragai- 
štingą darbą pagal masonijos vadų norą. Gatvės val- 
katos dažnai tampa didžiais masonų veikėjais. 

Tuo tarpu pati masonija tuomet paprastai dar 
labizi pasislepia, o įvykdyti savo sumanymus ji pa- 
veda prirengtiesiems ir ištikimiesiems savo veikėiams. 
Šitie, veikdami, nesivadina masonais, bet kitaip. Vieni 
vadinas įakobinais, kiti teroristais, kiti — radikalais, 
kiti — laisvamaniais, kiti — bolševikais, kiti — so- 
cialistais, kiti — valstiečiais liaudininkais ir tt. Tokiais 
pagarsėjusiais masonų veikėjais yra buvę: Mirabeau, 
Danton, Robespierre, Waldeck - Rousseau, Combes, 
Trocki ir daug kitų. ` 

Paėmę valdžią į savo rankas, jie dirba masoni- 
jos vadų prirengtąjį darbą, tai yra, įvykdo revoliuciją, 
sunaikina tas įstaigas, kurios kliudė masonų viešpa- 
tavimą, įkuria tokių įstaigų, kurios sustiprintų ar pa- 

juos šalin, o ne žaisti su pavojum ir nemėginti, ar 
pataikys į mus paveikti ar ne, Jeigu tiktai galime, ve- 
jame šalin nuo savęs ir nuo mums brangių asmenų 
vagį ar žmogžudį, tat taip pat pasielkime ir su blogu 
laikraščiu, ar knyga, nes jie yra vienu ir kitu žmo- 
gaus dvasiai. 


Lukiškių aikštė [ir šv. Jokūbo bažnyčia Vilniuje. 


Bet užtat geri laikraščiai ir knygos, nešantieji 
tikrą apšvietą ir linksmą pramogą į mūsų bakužes, 
užsitarnauja tikros padėkos. ir pagarbos, nes yra 
tikra mūsų palaima. Skaitytime ir .remkime juos pa- 
tys ir raginkime prie to kitus, nes nauda, kokios iš 
jų turėsime, yra ne įkainuojama ne tik mums, bet ir 
visuomenei. | PRB 


Plačiame pasauly. 


Derybos Varšuvoje. 


Oficijaliu lietuvių delegacijos pranešimu apie lie- 
tuvių lenkų derybas Varšuvoje, lietuvių komisija mananti, 
kad šioj savaitėj Varšuvos derybos pasibaigsiančios ir 
lietuvių delegacija išvyksianti iš Varšuvos Kaunan. Lai- 
ke derybų pasireiškę didelių nuomonių skirtumų, ku- 
riuos vargiai bepavyksią suderinti. Iš to matyti; kad ir 
Varšuvoje derybos einančios ne geriau kaip Kaune. 


Baisi audra. 


Šio mėn. 4 dieną Varšuvoje ir kitose Lenkijos 
vietose siautė baisi audra. Tačiau daugiausiai žalos 
pridarė Varšuvoje. Užėjus dideliam debesiui, mieste pa- 
sidarė tamsu, kaip naktį. Tramvajai ir automobiliai tu- 
rėjo uždegti reflektorius. Varšuvos soduose vėjas išvar- 
tė daugybę medžių, nunešė stogų, sugriovė kaminų, su- 
gadino 15 aeroplanų, kurių nespėta paslėti po stogu, 
o tris jų visai sugadino. 

Su vėtra kartu siautė ir perkūnija, kuri sužeidė 
nemaža žmonių. Vienoj vietoj stovint 6 darbininkams 
po medžiu perkūnas trenkė į tą medį ir visus darbi- 
ninkus apsvilino. Buvo sugadintos telegrafo ir telefono 
vielos, todel kurį laiką su Varšuva nebuvo jokio tele- 
fono ir telegrafo susisiekimo. Iškritęs taip pat ir dide- 
lis lietus, kuris buvęs juodas ir dumblinas. 

Nemaža žalos padaryta ir Naugardėlio, Balstogės 
ir k. vaivadijose. 


Marš. Pilsudskio atostogos. 


Laikraščių pranešimu, marš. Pilsudskis atostogų 
vykstąs Rumunijon, kur praleisiąs jas senuose Dealu 


vienuolyno rūmuose. Grįždamas iš atostogų, jis tris 
dienas praleisiąs Bukarešte, kur padarysiąs oficialių 
vizitų. 


Atostogų metu marš. Pilsudskį, kaipo karo reik. 
ministerį pavaduosiąs gen. Konarzewski's. Marš. Pilsud- 
skio sugrįžimo laukiama apie rugpiūčio mėn. pabaigą, 


laikytų masonų galybę, sunaikina katalikų organizaci- 
jas, persekioja tikėjimą ir tt. 

Jei platesnė visuomenė nėra pakankamai persi- 
ėmusi masonų dvasia, jei kurie masonų sumanymai 
platesnei visuomenei išrodo perdaug neteisingi ir del 
to nepriimtini, tuomet masonai pakiša žmonėms tuos 
savo sumanymus ne visus, bet tik po mažą dalelę. 
Priėmus vieną dalį tų sumanymų, masonai bruka an- 
trąją, O po to — trečiąją, ketvirtąją ir tt., kol priim- 
tas visas masonų sumanymas. Įvedę į gyvenimą vieną 
sumanymą, masonai veda kitą ir tt. 

Kadangi masonai vykdo savo sumanymus visuo- 
menę prirengę, išrodo, kad jie kito nieko nedaro, tik 
vykdo tai, ko nori dauguma. 

Masonijos veikėjams išrodo, kad jie veikia sa- 
varankiškai ir savo pačių nusistatymu. Tuo tarpu ir 
masonu Veikėjai, ir visuomenė nieko kito čia nedaro 
tik vykdo masonijos vadų valią. Tie sumanymai plau- 
kia iš aukščiausių. masonijos vadų, leidžias žemyn, 
persunkia žemesniuosius masonus, jų įtakoje esan- 
čias įvairias organizacijas, per juos pasiekia visuome- 
nę ir ją nustato pagal vyriausiųjų masonų norą. 

Tokiu būdu masonai išgriauja žmonijos nusi- 
statymą, kurs būtų palankus masonų sumanymams. 


Taigi masonai pirmiau tinkamai prirengia savuosius ir 
visuomenę, tuomet veda į gyvenimą savo sumanymus. 


Masonai ir katalikybė. 


Masonija yra bedieviška. Jai skersai kelio stovi 
katalikybė ir jOs sutvertoji kultūra. Del to masonai, 
arba parmazonai, yra įtempę visas jėgas, kad sunai- 
kintų katalikybę ir jos sutvertąją kultūrą. 

Masonų laikraštis „The Latomia“ sako, kad pro- 
testantizmas yra pusė masonybės ir jam kito kelio 
nėra, tik arba grįžti prie katalikybės, arua pilnai per- 
eiti į bedievybę. Masonų vadas Conrad sako, kad pro- 
testantizmas masonams nepavojingas.  Pasidalinęs 
į daugybes atskalų, jis neturi galybės. 

Tik katalikų Bažnyčia su jos galinga organizacija 
yra pavojingas priešininkas, stovįs masonams skersai 
kelio. Del to masonai su katalikybe nuolat atkakliai 
kovoja. Masonai savo Iožose nuolat rengia prakalbų. 

Tose prakalbose nuolat įrodinėja du dalyku: 
1) kad masonija esanti kilniausia įkvėpėja ir įvykdytoja 
viso to kas žmonijoj yra gera; 2) Šita kilnioji maso- 
nija turinti vieną priešininką, o tas priššiųjakė i esanti 
katalikų Bažnyčia. 

(B. d.). 

kadangi jis norįs dalyvauti visos Lenkijos 
susivažiavime, kuris žadąs įvykti Vilniuje. 


legijonistų 


Antilenkiškosios demonstracijos Dencige. 


Įėjus į Dancigo uostą naujam lenkų laivui „Jad- 
wiga“, stovintieji ant kranto vokiečių būriai apmėtė jį 
akmenimis. Laivo kapitonas kreipėsi į uosto policiją, 
kuri demonstrantus išvaikė, tačiau policijai pasitraukus, 
pasikartojo tas pat. 


Komunistų areštai Rumunijoje. 


Galačo mieste areštuota įtariamųjų prigulėjime 
prie komustinio sąrašo 19 darbininkų, kurių tarpe yra 
daugiausia svetimšalių. Rumunų vyriausybė ginčija pa- 
skalas, būk areštų padaryta apie 159. 


Nauja Vokietijos vyriausybė. 


Naujosios Vokietijos vyriausybės sudėtis tokia: 
premieras — Herm. Mueller-Franken (soc.), užs. reik. 
Stresemanna's (Volkspartei), vidaus reik. Sewering'as 
(soc.), teisingumas — Koch-Wesener'is (Dem. Dart), 
karo reikalai — Groeneri's (nepartinis), šalies ūkis — 
Curtius (Volksp.), maitinimas Dietrich-Baden (Dem 
Part.), susisiekimas ir okup. sritys Guerardas (Centras). 
paštai — Schaetzel'is (Bavarijos Volkspartei), darbų 
Wissell (soc.). 

Pirmutinis kabineto posėdis įvyko VI.29 d. Kitą 
dieną buvo tariamasi apie vyriausybės deklaraciją. 

iame kabinete yra 7 ministeriai nauji žmonės. 
Jų keturi yra jau buvę Vokios ministeriais. Premieras 
Mueller'is buvo užs. reik. minist. 1919 m. 1920. m. 
premjeru, 


Potvyniai Japonijoje. 


Iš Japonijos praneša, jog ten šiomis dienomis 
buvę milžininiai potvyniai, kurie kilę iš didelių lietų. 
Žuvę 30 žmonių, be pastogės likę 110.000 žm., namų 
pasemta per 7000. Žuvusiųjų būsią priskaityta ir dau- 
giau. 

Nepr. Lietuvoje. 
Iš derybų kol kas nieko neišeina. 


Laikraščiai praneša, kad lietuvių lenkų derybos 
Kaune labai sunkiai einančios. Sio mėn. 6 d. lenkų 
delegacijos pirmininkas p. Holėwko pranešė, kad lenkų 
vyriausybė negalinti priimti lietuvių vyriausybės patiek- 
to saugumo sutarties projekto del dviejų priežasčių: 
1) lietuvių sutarties projektas išeinąs iš Tautų Sąjun- 
gos Tarybos gruodžio mėn. rezoliucijos ribų ir 2) ta- 
tasai projektas liečiąs lenkų teritorijos neliečiamybę, 
(suprask Rytų Lietuvą). Lietuvių delegacijos pirminin- 
kas p. Balutis pareiškė, kadangi lenkų vyriausybė ne- 
priimanti lietuvių projekto, tai lietuvių vyriausybė ne- 
galinti priimti lenkų projekto, kuris išeina iš Lietuvos 
pripažinimo lenkų teritorijos „status guo“. Holėwko pa- 
reiškė, kad lenkų delegncija nemananti patiekti naujo 
saugumo. projekto ir todel siūlė peržiūrėti seną lenkų 
projektą arba išdirbti naują lietuvių projektą. Balutis 
atsakė, kad lietuvių delegacija tuo tarpu negalinti duoti 
atsakymo. Balutis išreiškė pasigailėjimo, kad šios dery- 
bos, nepaisant geros lietuvių valios ir noro atsiekti ką 
nors „konkretaus, nedavusios pageidaujamų rezultatų. 


Lietuvių delegacija pareiškusi, kad lenkų pasiūlymus 
patieksianti savo vyriausybei ir duosianti atsakymų per 
sekantį posėdį. 


Prekybos ir pramonės paroda. 


Birželio mėn. 28 d. Kaune tapo atidaryta septin- 
toji iš eilės jubelinė prekybos ir pramonės paroda. 
Parodos atidarymas buvo labai iškilmingas. Atidarymo 
aktą atliko Respublikos Prezidentas p. A. Smetona. 
Atvykstant jam į parodą trimitas davė garsą, o orkes- 
tras grojo sutikimo maršą. Garbingąjį svečią parodos 
angoje susitiko parodos komitetas, ministerių kabineto 
nariai, aukštesnieji valdininkai, karinininkai. „Porodos 
komitetas p. Prezidentienei įteikė gražų gėlių bukietą. 
Atidarymas pradėta parodos komiteto pirmininko p. J. 
Vileišio kalba. Į p. Vileišio kalbą atsakė Respublikos 
Prezidentas. 

Parodoje yra įrengta 55 pavilijonai įvairių Lietu- 
vos ir užsienio firmų, išstatyta daugybė gyvulių ir pau- 
kščių. Susidomėjimas paroda gana didelis. Pirmą dieną 
parodą aplankė virš 15.000 žmonių, o antrą dieną 
jau daugiau negu dvigubai. 


Del D-ro J. Basanavičiaus paminklo. 


Lietuvių vilniečių, gyvenančių Nepr. Lietuvoje ini- 
cijatyva kilo sumanymas rinkti aukas D-ro Jono Basa- 
navičiaus paminklui statyti Vilniuje. Tuo reikalu susi- 
tvėrė tams tikras Globėjų Komitetas, į kurį įeina prof. 
M. Biržiška, Kauno miesto burmistras J. Vileišis ir 
kan. Tumas. Komitetas išleido atsišaukimą į visą lie- 
tuvių tautą raginantį dėti aukas tautos Patrijarko pa- 
mMinklui statyti. 

Gal gi ištikrųjų pagalios susirūpinus visai tautai, 
bus pastatytas paminklas ant Didžiojo Lietuvio kapo, 
nes ligi šol pamačius jo kapą liūdna ir skaudu darosi, 
kad taip ilgai nepastatyta ant kapo užsitarnauto pa- 
minklo, 


Sužeista kan. J. Tumas. 


Laikraščiai praneša, kad sunkiai sužeista žinomas 
lietuvių rašytojas ir Kauno universiteto docentas kan. 
J. Tumas-Vaižgantas. Einant jam Rotušės aikštės ša- 
ligatviu iš vartų buvo stumiamas atbulas vežimas, ku- 
ris užėjo ant provizoriško tiltelio. Viena to tiltelio lenta 
pakilo ir taip smarkiai sudavė kan. Tumui, kad tas 
parvirton ir nusilaužė koją. Be to smarkiai sužalota 
veidas ir pramušta galva. Kan. J. Tumas paguldyta 
ligoninėn. 


Suimta Plečkaičio šalininkas. 


Klaipėdoje suimtas buvusis Lietuvos seimo aisto- 
vas socijaldemokratas Jonuškis. Jis kaltinamas priešval- 
stybiniam veikime. Laikraščių pranešimu, Jonuškis tu- 
rėjęs ryšių su Plečkaičiu ir buvęs jo šalininku. 

Kedžio bylos tardymas jau baigtas ir kaltinamoji 
medžiaga įteikta teismui. 


Lenkai sulaikė plukdomus sielius. 


Birželio 20 d. lenkai sulaikė sielius, plukdomus 
nuo Šventojansko kaimo. Sieliai yra Liepojaus miškų 
pramoninkų brolių Jilmanų nuosavybė. Sulaikydami 
sielius, lenkai šaudė į Liet. pusę. Be to, lenkai suėmė 
5 darbininkus lietuvius iš Giedraičių kaimo, Leipalingio 
valsč. Darbininkai nepaleisti. 

Brolių Jilmanų įgaliotinis Aronsonas pranešė, kad 

jų firma buvo gavusi lenkų valdžios sutikimą per 
2 mėn. plukdyti sielius Nemunu. Dabar lenkai nežinia 
del kurių priežasčių mišką sulaikė ir net neleidžia įga- 
liotiniu Druskininkuose, kuris turi rūpintis tos firmos 
miško plukdymo reikalais. 


Lietuvos radio stoties sukaktuvės. 


Birželio mėn. 17 d. suėjo dveji metai, kaip buvo 
įkurta Kaune Lietuvos radio stotis, 

1927 m. per ištisus metus paskaityta 148 įvairios 
paskaitos, o šiemet per 5 men. 154; transliacijų iš 
valst. teatro pernai buvo 103, šiemet 55; koncertų per- 
nai—162, šiemet 122. Programa užėmė pernai bendrai 
1000 val, šiemet 720. 5 

Kauno stotis savo programą siunčianti 26 stotims, 
ją spausdiną daugiau kaip 30 specijalių radiožurnalų. 
Užsienius domaujanti operos transliacija. 


Pirmieji Klaipėdos lietuvių;Gimnazijos abiturijentai, 
Šiemet Klaipėdos lietuvių Gimnazija išleido pir- 


mąją savo abiturijentų laidą. Gimnaziją baigė 15 abi- 
turijentų; 8 berniukai ir 7 mergaitės. 


Sovietų karininkai Lietuvoje. 


Laikraščiai praneša, kad šio mėn, viduryje atvyk- 
sią į Kauną Sovietų armijos karininkų delegacija su 
garsiuoju rusų kavalerijos vadu Budienny pryšaky. 


Pulk. Plechavičius išvyko atostogų. 


Birželio mėn. pabaigoj išvyko užsienin atostogų 
Lietuvos armijos generalinio štabo viršininkas pulkin. 
Plechavičius. Jam išvykus, laikraščiuose pasirodė žinių, 
kad po atostogų pulk. Plechavičius negrįšiąs į savo 
vietą. 

Vilniaus kronika. 


Iš lietuvių skautų gyvenimo 


Birželio mėn. 28 d. 3 val. 20 min. popiet trauki- 
niu per Zaviasus Išvyko Nepr. Lietuvon Vilniaus lietu- 
vių skautų Gedimino draugovė draugininko Prano Žiž- 
maro vedama (žiūr. paveikslėlių). Skautų palydėti su- 
sirinko nemažas lietuvių būrelis. Vilniaus! lietuvių 
skautai išvyko N. Lietuvon tikslu dalyvauti Lietuvos 
skautų 10-ties metų sukaktuvėse, kurios bus labai iš- 
kilmingai apvaikščiojamos. Lietuvos skautai toms su- 
kaxtuvėms paminėti ruošia Kauno apylinkėse dideles 
"stovyklas. 


Vasariniai lietuvių mokytojų kursai. 


Sio mėn. 16 d. Vytauto Didžiojo Gimnazijos bute 
prasidės lietuvių mokytojų kursai. Kursai eis dviem 
grupėm: pedagogikos-metodikos ir humanistikos. Šie 
kursai žadą būti paskutiniai vasaros kursai lietuvių 
pradžios mokyklų mokytojams. 


Nepriklausomon Lietuvon 


Tenka patirti, kad pastaruoju laiku gana daug lie- 
tuvių ir nelietuvių vyksta Nepriklausomon Lietuvon per 


Atsakomasis redaktorius ir leidėjas: P. Serafinavičius. 


„mųjų 


demarklinija. Vietos lenkų valdžia vykstantiems N. Lie- 
tuvon leidimus duoda be jokių trukdymų. Mat nori 
parodyti savo „gerą“ širdį ir pasigirti „dideliu“ judėjimu 
per demarkliniją, kurį lenkų laikraščiai taip mėgsta 
didinti. 

Latvių redaktorius Vilniuje. 


Sio mėn. 7 d. atvyko Vilniun latvių laikr. red. 
„Latvijas Kareivis“ redaktorius, žinomas dramaturgas 
ir rašytojas p. Kotmiednis. Stotyje jį susitiko Latvijos 
konsulas. 


Min. Stanievicz'ius Vilniuje. 


Pastaromis dienomis lankėsi Vilniuje žemės re- 
formos min. p. V. Staniewicz'iūs, Jis aplankė ruošia- 
šiaurės mūgių plotus ir nepagailėjo pagyrimų 
mūgių rengimo komitetui. Atsisveikindamas pasakė, kad 
komitetas galįs jį laikyti įgaliotu ministeriu šiarėms 
mūgėms Varšuvoje. 


Ir vėl vagystės. 


Pastaromis dienomis Dalginave policija areštavo 
tris lenkų valdininkus, būtent: Miką Borowskį, Oroz- 
nowskį ir Joną Karczmerį. Visi tie trys valdininkai Va- 
leikos storastijoje išaikvoję nemaža valstybės pinigų, 
kurie siekią keliosdešimties tūkstančių sumos. Jie are- 
štuoti Karczmerio bute, kuomet kortuodami taręsi kaip 
pasprukti užsienin. 

Įvairenybės. 
Galilėjaus vamzdis. 


Kas pirmas išrado žiūrimą vamzdį, — nėra žino- 
ma. Minima keturi ar penki vardai, sujungti su tuo iš- 
radimu, kuris siekia pabaigos XVI ar pradžios XVII 
amžių. Daugiau už kitus turi teisės būti vadinamu 
žiūrimo vamzdžio išradėju okulistas Lipperskejus, Mid- 
delburge, išsiėmęs 1608 m. patentą įrankiui „naudin- 
gam karo reikalams žiūrėti | tolį“. Bet niekam iš išra- 
dėjų neateidavo į galvą mintis nukreipti vamzdį į dan- 
gų. Galilėjus pirmas paskyrė vamzdį tam, kas padarė 
ji tiek garbingai išgarsėjusiu. Išgirdęs nuo vieno pažįs- 
tamo, kad Olandijoje išrastas optiškas įrankis žiūrėjimui 
į tolį esančius daiktus, Galilėjus, žinodamas optiką taip 
kaip jis žinojo, greitai sugalvoja to įrankio įtaisymą ir 
tuo būdu savarankiškai išrado vamzdį, teisingai turin- 
ti jo vardą. Jis didino viso 30 kartų, bet nežiūrint 
to „dabartinės astronomijos tėvas“ padarė su jo pagal- 
ba visą eilę svarbių atidengimų, sudariusių epochą 
mokslo apie dangų istorijoje. 


Aukščiausias mūras. 


Amerikos stebuklai prasideda prie pat pryšakinių 
durų. Dideli New Jorko mūrai neturi sau lygių visame 
pasaulyje. Aštuoniasdešimtis trys mūrai Amerikos so- 
stapilėj. turi daugiau kai 10 aukštų. Trys mūrai — suvirš 
keturiasdešimts aukštų. Woolworth mūras, pasauly 
aukščiausias, turi šešiasdešimt aukštų ir kyla iki 792 
pėdų. Paryžiaus Eiffel bokštas, pasaulio aukščiausia 
trioba, tik 209 pėdų. 


M Latour'o spaustuvėje Vilniuje. 


